สำนักงานอัยการสูงสุด (ประเทศไทย)

สำนักงานอัยการสูงสุด ของประเทศไทย เป็นส่วนราชการอิสระ มีหน้าที่เกี่ยวกับการดำเนินคดีอาญาทั้งปวง ดำเนินคดีแพ่ง และให้คำปรึกษาด้านกฎหมายแก่รัฐบาลและหน่วยงานของรัฐ ตามที่กฎหมายกำหนดให้เป็นอำนาจหน้าที่ของพนักงานอัยการหรือสำนักงานอัยการสูงสุด ปัจจุบันนาย วุฒิพงศ์ วิบูลย์วงศ์ เป็นประธานคณะกรรมการอัยการ อำนาจหน้าที่ พระราชบัญญัติ องค์กรอัยการและพนักงานอัยการ พ.ศ. 2553 ตามมาตรา 23 สำนักงานอัยการสูงสุด นอกจากมีอำนาจและหน้าที่เกี่ยวกับงานธุรการและงานวิชาการ เพื่อสนับสนุนและอำนวยความสะดวกให้แก่พนักงานอัยการแล้ว ให้มีอำนาจและหน้าที่ ดังต่อไปนี้ ให้ความช่วยเหลือประชาชนในการดำเนินการทางกฎหมายรวมตลอดทั้งในการคุ้มครองป้องกันสิทธิและเสรีภาพของประชาชน และการให้ความรู้ทางกฎหมายแก่ประชาชน ให้คำปรึกษา และตรวจร่างสัญญาหรือเอกสารทางกฎหมายให้แก่รัฐบาล และหน่วยงานของรัฐ ให้คำปรึกษาและตรวจร่างสัญญาหรือเอกสารทางกฎหมายให้แก่นิติบุคคล ซึ่งมิใช่หน่วยงานของรัฐแต่ได้มีพระราชบัญญัติหรือพระราชกฤษฎีกาจัดตั้งขึ้น ทั้งนี้ ตามที่เห็นสมควร ดำเนินการเกี่ยวกับการบังคับคดีแพ่งหรือคดีปกครองแทนรัฐบาล หรือหน่วยงานของรัฐ ซึ่งพนักงานอัยการได้รับดำเนินคดีให้ ดำเนินการตามที่คณะรัฐมนตรีร้องขอ เว้นแต่การดำเนินการนั้นจะขัดต่องานในหน้าที่ หรืออาจทำให้ขัดต่อความเป็นอิสระในการปฏิบัติหน้าที่ของพนักงานอัยการ ดำเนินการเกี่ยวกับการฝึกอบรมเพื่อประโยชน์ในการพัฒนาข้าราชการฝ่ายอัยการ ให้ความร่วมมือกับหน่วยงานของรัฐในการอำนวยความยุติธรรม การรักษาผลประโยชน์ของรัฐและประชาชน ติดต่อและประสานงานกับองค์กรหรือหน่วยงานต่างประเทศเกี่ยวกับเรื่องที่อยู่ในอำนาจและหน้าที่ของพนักงานอัยการหรือสำนักงานอัยการสูงสุด รายนามผู้บริหาร รายนามอธิบดีกรมอัยการ ขุนหลวงพระยาไกรสี (เปล่ง เวภาระ) (พ.ศ. 2436 - 2444, ถึงแก่อนิจกรรมระหว่างดำรงตำแหน่ง) พระยาอรรถการประสิทธิ์ (วิลเลียม แอลเฟรด คุณะดิลก) (พ.ศ. 2455 - 2460, ปฏิบัติหน้าที่ว่าที่เจ้ากรมอัยการ พ.ศ. 2445 - 2455) พระยาอรรถการยบดี (ชุ่ม อรรถจินดา) (พ.ศ. 2461 - 2466) พระยาเทพวิทุรพหุลศรุตบดี (บุญช่วย วณิกกุล) (พ.ศ. 2466 - 2471) พระยามานวราชเสวี (ปลอด วิเชียร ณ สงขลา) (พ.ศ. 2471 - 2477) พระยาอรรถการีย์นิพนธ์ (สิทธิ จุณณานนท์) (พ.ศ. 2477 - 2488) พระยาอรรถกรมมณุตตี (อรรถกรม ศรียาภัย) (พ.ศ. 2488 - 2489) พระสารการประสิทธิ์ (พิณ คุณะเกษม) (พ.ศ. 2489 - 2491) หลวงอรรถปรีชาชนูปการ (ฉอรรถ แสนโกศิก) (พ.ศ. 2491 - 2505) เล็ก จุณณานนท์ (1 ตุลาคม 2505 – 30 มิถุนายน 2511) กมล วรรณประภา (1 กรกฎาคม 2511 – 31 มีนาคม 2512) โชติ สุวรรณโพธิ์ศรี (1 เมษายน 2512 – 30 กันยายน 2512) สงวน ชูปัญญา (1 ตุลาคม 2512 – 30 กันยายน 2515) โปร่ง เปล่งศรีงาม (1 ตุลาคม 2515 – 30 กันยายน 2518) อุทัย กัปปิยบุตร (1 ตุลาคม 2518 – 30 กันยายน 2519) ประเทือง กีรติบุตร (1 ตุลาคม 2519 – 31 กรกฎาคม 2524) สุจินต์ ทิมสุวรรณ (1 สิงหาคม 2524 – 31 กรกฎาคม 2530) โกเมน ภัทรภิรมย์ (1 สิงหาคม 2530 – 28 กุมภาพันธ์ 2534) รายนามอัยการสูงสุด โกเมน ภัทรภิรมย์ (1 มีนาคม 2534 – 30 กันยายน 2536) โอภาส อรุณินท์ (1 ตุลาคม 2536 – 30 กันยายน 2537) คณิต ณ นคร (1 ตุลาคม 2537 – 30 กันยายน 2540) สุชาติ ไตรประสิทธิ์ (1 ตุลาคม 2540 – 30 กันยายน 2544) วิเชียร วิริยะประสิทธิ์ (1 ตุลาคม 2544 – 30 กันยายน 2546) เรวัต ฉ่ำเฉลิม (1 ตุลาคม 2546 – 30 กันยายน 2547) คัมภีร์ แก้วเจริญ (1 ตุลาคม 2547 – 30 กันยายน 2548) พชร ยุติธรรมดำรง (1 ตุลาคม 2548 – 30 กันยายน 2550) ชัยเกษม นิติสิริ (1 ตุลาคม 2550 – 30 กันยายน 2552) จุลสิงห์ วสันตสิงห์ (1 ตุลาคม 2552 – 30 กันยายน 2556) อรรถพล ใหญ่สว่าง (1 ตุลาคม 2556 – 26 มิถุนายน 2557) ตระกูล วินิจนัยภาค (27 มิถุนายน 2557 – 30 กันยายน 2558) ร้อยตำรวจตรี พงษ์นิวัฒน์ ยุทธภัณฑ์บริภาร (1 ตุลาคม 2558 – 30 กันยายน 2560) เข็มชัย ชุติวงศ์ (1 ตุลาคม 2560 - 30 กันยายน 2562) วงศ์สกุล กิตติพรหมวงศ์ (1 ตุลาคม 2562 - 30 กันยายน 2564) สิงห์ชัย ทนินซ้อน (1 ตุลาคม 2564 - 30 กันยายน 2565) นารี ตัณฑเสถียร (1 ตุลาคม 2565 - 30 กันยายน 2566) อำนาจ เจตน์เจริญรักษ์ (1 ตุลาคม 2566 - 30 กันยายน 2567) ไพรัช พรสมบูรณ์ศิริ (1 ตุลาคม 2567 - 30 กันยายน 2568) อิทธิพร แก้วทิพย์ (1 ตุลาคม 2568) อ้างอิง ดูเพิ่ม อัยการสูงสุด แหล่งข้อมูลอื่น เว็บไซต์ทางการ